L 52/38
SK
Úradný vestník Európskej únie
20.2.2023
PRÍLOHA XIII
Vysokopatogénna aviárna influenza (HPAI) ČASŤ 1 OSOBITNÉ PODMIENKY NA VYKONÁVANIE NÚDZOVEJ OCHRANNEJ VAKCINÁCIE NA PREVENCIU A KONTROLU HPAI
1.
Veľkosť pásma vakcinácie: žiadne osobitné podmienky.
2.
Veľkosť pásma okolo pásma vakcinácie: žiadne osobitné podmienky.
3.
Typ vakcíny, ktorá sa má použiť: Vakcíny, ktoré neobsahujú živý vírus aviárnej influenzy (vakcíny obsahujúce živý vírus aviárnej influenzy, bez ohľadu na to, či sú alebo nie sú atenuované, sa nesmú používať).
4.
Minimálne pokrytie: žiadne osobitné podmienky.
5.
Cieľové zvieratá/druhy: hydina alebo vtáky chované v zajatí, ktoré sú držané v zariadeniach zahrnutých v úradnom pláne vakcinácie.
ČASŤ 2 OSOBITNÉ PODMIENKY POSILNENÉHO LABORATÓRNEHO DOHĽADU, KTORÝ SA MÁ VYKONÁVAŤ V PÁSMACH VAKCINÁCIE A PÁSMACH OKOLO PÁSIEM VAKCINÁCIE POČAS NÚDZOVEJ OCHRANNEJ VAKCINÁCIE NA PREVENCIU A KONTROLU HPAI
Laboratórny dohľad prostredníctvom odberu vzoriek na virologické testovanie sa vykonáva každé dva týždne v zaria­ deniach, v ktorých sa uskutočnila núdzová ochranná vakcinácia, s cieľom zistiť výskyt infekcie terénnym vírusom HPAI.
Dohľad musí umožňovať zistenie prevalencie infekcie vírusom HPAI vo vakcinovaných zariadeniach na úrovni 5 % alebo menej s úrovňou spoľahlivosti 95 %.
ČASŤ 3 ZVIERATÁ A PRODUKTY, NA KTORÉ SA VZŤAHUJE ZÁKAZ PREMIESTŇOVANIA, A PODMIENKY TÝKAJÚCE SA UDELENIA VÝNIMKY V SÚLADE S ČLÁNKOM 13 V PÁSME VAKCINÁCIE, V KTOROM SA VYKONÁVA NÚDZOVÁ OCHRANNÁ VAKCINÁCIA NA PREVENCIU A KONTROLU HPAI
1.
Zvieratá a produkty, na ktoré sa vzťahuje zákaz premiestňovania: vakcinovaná hydina alebo vtáky chované v zajatí a produkty z nich v rámci pásma vakcinácie aj mimo neho.
2.
Zárodočné produkty, na ktoré sa vzťahuje zákaz odberu: neuplatňuje sa.
3.
Podmienky týkajúce sa udelenia výnimky v súlade s článkom 13 ods.
2 písm.
b) bodom ii), článkom 13 ods.
3 písm.
b) a článkom 13 ods.
4 písm.
b)
Premiestňovanie vakcinovanej hydiny alebo vtákov chovaných v zajatí a produktov z nich v rámci pásma vakcinácie aj mimo neho možno povoliť len v prípadoch, na ktoré sa vzťahujú články 28, 29 a 30, článok 31 ods.
1 a články 33, 34 a 37 delegovaného nariadenia (EÚ) 2020/687, a za rovnakých všeobecných a osobitných podmienok, ako sú tie, ktoré sú stanovené v uvedených článkoch.
Na konci obdobia na znovuzískanie zdravotného štatútu opatrenia stanovené v časti 5 bodoch 2 až 4 zostanú zavedené v zariadeniach, v ktorých sú vakcinované zvieratá držané, pokiaľ v nich budú držané vakcinované zvieratá.